Samoaanse nasionale vrouerugbyspan

Die Samoaanse nasionale vrouerugbyspan (Engels: Samoa women’s national rugby union team; Samoaans: Manusina Samoa) is die nasionale vrouerugbyspan wat Samoa in internasionale wedstryde (toetswedstryde) verteenwoordig. Rugby word in Samoa geadministreer deur Rugby Samoa (Lakapi Samoa) wat in 1924 gestig is. Samoa is een van die min lande waar rugby die hoofsport is.  Samoa se bynaam is Manusina Samoa en hulle speel tradisioneel in blou truie met wit broeke en blou sokkies.

Samoa het in 2000 sy eerste internasionale wedstryd teen Japan gespeel. Die span neem deel aan die jaarlikse Oseanië Rugby Vrouerugbykampioenskap, saam met Fidji, Papoea-Nieu-Guinee en Tonga. Samoa het tot dusver vir vier van die tien vrouerugbywêreldbekertoernooie gekwalifiseer; in 2002 het hulle met die negende plek hul beste prestasie behaal. Die Samoaanse vrouerugbyspan is tans (September 2025) 15de op Wêreldrugby se wêreldranglys gelys. 

 Beheerliggaam 

Die beheerliggaam vir rugby in Samoa is Rugby Samoa (Samoaans: Lakapi Samoa). Rugby Samoa is in 1924 gestig en het in 1988, net ná die eerste mansrugbywêreldbekertoernooi, ’n volle lid van die Internasionale Rugbyvoetbalraad (IRVR; nou Wêreldrugby) geword.  Daarbenewens was Rugby Samoa in 2000 ’n stigtingslid van die Vereniging van Oseaniese Rugbyunies (Federation of Oceania Rugby Unions, FORU; nou Oseanië Rugby). 

 Geskiedenis 
duimnael|links|Samoa teen Nederland tydens die Vrouerugbywêreldbeker 2014-kwalifisering
Samoa het tot dusver vir drie vrouerugbywêreldbekertoernooie gekwalifiseer: in 2002, 2006 en 2014. 

Die Samoane het die Oseanië Rugby Vrouerugbykampioenskap 2019 in Fidji beklink.  In Julie 2021 sou die span twee toetswedstryde teen Australië speel, maar hulle moes vanweë die wêreldwye Covid-19-pandemie gekanselleer word.   

As gevolg van die reisbeperkings tydens die wêreldwye Covid-19-pandemie het die span homself aan die Vrouerugbywêreldbeker 2021-kwalifisering in Doebai onttrek.   

In 2023 het die Samoane hul eerste Oseanië-titel ná ’n oorwinning oor die Fidjiane ingepalm.   Daarmee het hulle ook vir Wêreldrugby se eerste WXV-toernooi in afdeling WXV 2 gekwalifiseer.

 Kleure, embleem en bynaam 
Samoa speel tradisioneel in ’n blou trui met wit kleuraksente, wit broeke en blou sokkies. Hul alternatiewe trui is wit met blou kleuraksente, blou broeke en wit sokkies.

Die beheerliggaam Rugby Samoa se kenteken toon die wapen van Samoa met die belettering Samoa Rugby Union daaronder. Die embleem toon die Suiderkruis, die nasionale simbool van Samoa. Die nasionale span se bynaam is Manusina Samoa.

 Tuisstadion 
Samoa se tuisstadion is die Apiapark in die hoofstad Apia met ’n kapasiteit van 8 000. Dié stadion is in 1924 ingewy en het sedertdien elke tuiswedstryd aangebied. 

 Toetswedstryde 
Samoa het 21 van sy 43 toetswedstryde gewen, ’n wenrekord van 48,84%. Samoa se statistieke in toetswedstryde teen alle lande, in alfabetiese volgorde, is soos volg (korrek teen September 2025):

 Opponent Gespeel Gewen Verloor Gelykop % Gewen   2  0  2  0  0,00   3  0  3  0  0,00   7  3  4  0  42,85   1  1  0  0  100,00   1  1  0  0  100,00   1  0  1  0  0,00   1  0  1  0  0,00   1  0  1  0  0,00   3  3  0  0  100,00   1  1  0  0  100,00   2  0  2  0  0,00   4  4  0  0  100,00   1  0  1  0  0,00   3  0  3  0  0,00   2  1  0  1  50,00   1  1  0  0  100,00   5  5  0  0  100,00   2  0  2  0  0,00   1  1  0  0  100,00Algeheel  43  21  21  1  48,84

 Rekords 
 Wêreldbekerrekord 
Samoa het tot dusver vir vier vrouerugbywêreldbekertoernooi gekwalifiseer. Hul beste prestasie was die negende plek tydens die 2002-toernooi.

 Jaar  Uitslag 1991  Nie genooi nie 1994  Nie genooi nie 1998  Nie genooi nie 2002  Negende plek 2006  Tiende plek 2010  Nie gekwalifiseer nie 2014  Elfde plek 2017  Nie gekwalifiseer nie 2021  Nie deelgeneem nie 2025  Groepfase 2029   2033  

 Oseanië Rugby Vrouerugbykampioenskap 
Samoa se enigste jaarlikse toernooi sedert 2016 is die Oseanië Rugby Vrouerugbykampioenskap, waartydens hulle teen Fidji, Papoea-Nieu-Guinee en Tonga speel. Hulle het die toernooi een keer gewen.

 Titeloorwinnings (1): 2023

 Spelers 
 Huidige span 
Die volgende spelers het die Samoaanse span gevorm tydens die Vrouerugbywêreldbeker 2025: 

+ Agterspelers (backs) Speler  Posisie  Klub  Toetswedstryde Ana-Maria Afuie  Skrumskakel  Sunnybank  6 Saelua Leaula  Skrumskakel  klubloos  15 Faalua Tugaga  Skrumskakel  klubloos  7 Drenna Falaniko  Senter  Petone / Wellington  4 Madisen-Jade Iva  Senter  klubloos  0 Davina Lasini  Senter  Brothers Rugby Club  6 Faʻasua Makisi  Senter  Oriental Rongotai / Wellington  2 Keilamarita Pouri-Lane  Senter  Penina Pasifika  0 Harmony Vatau  Senter  Endeavour Hills / Penina Pasifika  7 Lutia Col Aumua  Vleuel  klubloos  9 Michelle Curry  Vleuel  klubloos  8 Linda Fiafia  Vleuel  klubloos  13 Taytana Pati Ah-Cheung  Heelagter  klubloos  2 Melina Salale  Heelagter  Penina Pasifika  1 Karla Wright-Akeli  Heelagter  Ponsonby Fillies / Auckland  7+ Voorspelers (forwards) Speler  Posisie  Klub  Toetswedstryde Avau Valentina Filimaua  Haker  Linwood / Canterbury / Penina Pasifika  8 Cathy Ulu’ulumatafolau Leuta  Haker  Papatoetoe / Counties Manukau / Penina Pasifika  9 Faith Nonutunu  Haker  klubloos  0 Denise Aiolupotea  Stut  MAC / Hawke’s Bay / Hurricanes Poua  6 Glory Aiono Samuelu  Stut  klubloos  7 Tori Iosefo  Stut  MAC / Hawke’s Bay Penina Pasifika  5 Ana Mamea  Stut  Papatoetoe / Counties Manukau  14 Ti Tauasosi  Stut  Marist Old Boys / Auckland / Penina Pasifika  10 Demielle Onesemo-Tuilaepa  Slot  Penina Pasifika  0 Ana-Lise Sio  Slot  Tuggeranong Vikings  8 Jayjay Taylor  Slot  Sunnybank  0 Utumalama Atonio  Losvoorspeler  Papatoetoe / Counties Manukau  15 Joanna Fanene-Lolo  Losvoorspeler  Marist Old Boys / Auckland  3 Nina Foaese  Losvoorspeler  Norths / Wellington / Penina Pasifika  23 Christabelle Onesemo-Tuilaepa  Losvoorspeler  Penina Pasifika  1 Sinead Ryder  Losvoorspeler  klubloos  6 Sui Pauaraisa 15px|Kaptein  Losvoorspeler  Linwood / Canterbury  24

 Bekende spelers 
Tot dusver is nog geen Samoaanse speler in Wêreldrugby se Heldesaal opgeneem nie.

 Afrigters 
Die volgende persone het al as hoofafrigters van Manusina Samoa gedien:

 Naam  Tydperk  Feturi Elisaia  2002  Peter Fatialofa  2013  Euini Lale Faumuina  2014–?  Ramsey Tomokino  sedert 2018

 Sien ook 

 Samoaanse nasionale rugbyspan

 Verwysings 

 Eksterne skakels 

  Amptelike webwerf van Rugby Samoa
  Samoa by Wêreldrugby

Kategorie:Nasionale vrouerugbyspanne
Kategorie:Rugby in Samoa